**Szentendrei Közös Önkormányzati Hivatal**

**Hatósági Iroda**

2000 Szentendre, Városház tér 3.

Tel: +36 26 300 407

E-mail: ugyfelszolgalat@szentendre.hu
**Tárgy: Téli rezsicsökkentés**

Tisztelt Polgárok!

A téli rezsicsökkentést célzó 1364/2018. (VII.27.) Kormányhatározat értelmében a kiépített gázhálózattal rendelkező településeken, a **téli rezsicsökkentésben korábban nem részesült**, a **vezetékes gáz- vagy távfűtéstől eltérő fűtőanyagot** **felhasználó háztartások** is egyszeri, természetbeni támogatásban részesülhetnek.

Az alábbiakban a fenti rezsicsökkentésre vonatkozó leggyakoribb kérdéseket gyűjtöttük össze.

**1. Mely háztartások jogosultak a támogatásra?**

Kizárólag azok a vezetékes gáz- vagy távfűtéstől eltérő fűtőanyagot használó háztartások kaphatnak támogatást, amelyek korábban még nem részesültek téli rezsicsökkentést célzó intézkedésben.

**2. Amennyiben háztartásom megfelel a fenti feltételeknek, mit kell tennem, hogy részesüljek a téli rezsicsökkentésben?**

Háztartásonként 1 db igénybejelentő lap nyújtható be, melynek leadásakor figyelemmel kell lenni arra, hogy az igénylő személynek az adott háztartás a bejelentett lakhelye, vagy a bejelentett tartózkodási helye.

**3. Milyen módon nyújtható be az igénybejelentő lap?**

- személyesen a Városi Ügyfélszolgálaton (Szentendre, Duna korzó 25.) vagy a Szentendrei Közös Önkormányzati Hivatal központi iktatójában (2000 Szentendre, Városház tér 3.)

- postai úton a Szentendrei Közös Önkormányzati Hivatalnak címezve a 2000 Szentendre, Városház tér 3. címre

- minősített elektronikus aláírással ellátott dokumentumként a jegyzo@szentendre.hu e-mail címre

- ügyfélkapuval rendelkező ügyfelek elektronikus úton a Szentendrei Közös Önkormányzati Hivatal hivatali kapujára (KRID: 701008954)

**4. Meddig van lehetőség az igénybejelentő lapot benyújtani?**

Az igénybejelentő lapot legkésőbb 2018. október 15. napjáig nyújtható be, amely határidő elmulasztása jogvesztő.

**5. Milyen formában igényelhető a természetbeni juttatás?**

Igényelhető tűzifa, szén, propán-bután palackos gáz, propán-bután tartályos gáz, fűtőolaj, pellett/brikett.

**6. Mikor várható a támogatás kiosztása?**

A beérkezett igények feldolgozását, valamint a szükséges pénzügyi források biztosítását követően a támogatás kiosztására várhatóan az év végén kerül sor.

Amennyiben további kérdése merül fel, kérjük keresse bizalommal a Hatósági iroda munkatársait ügyfélfogadási időben (Hétfő: 13-17; Szerda: 8-12, 13-16; Péntek: 8-12) a Szentendrei Közös Önkormányzati Hivatalban ( 2000 Szentendre, Városház tér 3.), vagy a fenti telefonszámon.

 Szentendrei Közös Önkormányzati Hivatal

 Hatósági iroda